सेठ हून ओह् सेठ नेहा। दौं बेल्लै परमात्मा दा नां लैन लगा। दुक्ख-तकलीफ संसारै इच नेईं होऐ तां परमात्मा गी कोई बी चेतै नेईं करदा। लक्ष्मी दी आखी दी गल्ल याद आई गेई। मिगी जे किश उस आखेआ हा ओह् ते सच गै होआ। सेठ होर उस लुहाई गी मिलने आस्तै चले, जेह्ड़ा लक्ष्मी ने दस्सेआ हा। पुछदे-पुछदे सेठ होर रातीं लै उस्सै लुहाइयै दे घर जाई पुज्जे। लुहाइयै ने सेठ हुंदी बड़ी खातर-दारी कीती ते औने दा कारण पुच्छेआ। सेठ होर बोल्ले-अज्जै थमां चार म्हीने पैह्लें आऊं इक्क सेठ हा पर अज्ज कंगाल आं। लक्ष्मी नै मिगी आखेआ हा जे में तेरे घरा दा जाना उठी ऐ। फलाने-फलाने ग्रां ते फलाने लुहाइयै दे घर रौह्ना ऐ। छड़ा इस गल्ला दा पता लैने आस्तै आयां। में उसी रोकने आस्तै बालें गी सुराख करियै उन्दे इच बन्द करी उड़ेआ हा। पर उसदी माया-मेरा मकान गै रुढ़ी गेआ।